Sylvère Maes
<s>Silver Mas (; 27. avgust 1909. — 5. decembar 1966.) je bivši belgijski profesionalni biciklista u periodu od 1933. do 1948. godine, sa pauzom u toku Drugog svetskog rata.</s><s>Mas je dvostruki šampion Tur de Fransa, 1936. i 1939. godine.</s><s>1937. godine, Mas je, u trenutku kad je vodio u generalnom plasmanu, napustio Tur zajedno sa svojim timom.</s>

<s>Karijera</s>

<s>Rođen je 1909, kao najmlađi od desetoro dece.</s><s>Prvu trku je vozio 1928. a profesionalac je postao 1933. godine.</s><s>U kratkom periodu ostvario je dve pobede.</s><s>Bio je talentovan za sajklo kros i 1932. je osvojio nezvanično svetsko prvenstvo u sajklo krosu.</s><s>Iste godine, Mas je pobedio u trci Pariz—Rube, što mu je bio najveći uspeh do tada, a u nastavku karijere se fokusirao na Tur de Frans.</s>

<s>1934 — 1935</s>

<s>Tur de Frans je vozio prvi put 1934. godine individualno, ali je imao više uspeha nego belgijski nacionalni tim, jedini je Belgijanac koji je osvojio etapu na Turu 1934.</s><s>Završio je na osmom mestu u generalnom plasmanu.</s><s>Naredne godine, Mas je opet vozio Tur individualno, ali je, nakon što je Jozep Morehot napustio trku, priključen nacionalnom timu, pobedio je na jednoj etapi i osvojio je četvrto mesto u generalnom plasmanu.</s>

<s>1936</s>

<s>1936. godine, Mas je vozio Tur kao član nacionalnog tima, a od sedme etape bio je lider.</s><s>Najbliži mu je bio Antonen Manj i testirali su jedan drugog na devetoj etapi.</s><s>Na zadnjem usponu, na Alasu, Manj je imao tri minuta prednosti, a onda je pao kad su navijači pokušali da mu pomognu.</s><s>Mas je uspio da ga stigne, a na narednim etapama je zaradio još vremena, pobedivši na dve.</s><s>Na etapi 16, Mas je otišao rano u beg i jedino su Felicijan Verveke i Juvan Meri mogli da ga prate.</s><s>Meri je brzo otpao a Verveke je imao mehaničkih problema na usponu na Turmale i Mas je nastavio sam i stekao je 15 minuta u odnosu na Manja.</s><s>U nastavku Tura, Masova prednost nije ozbiljno ugrožena i osvojio je Tur.</s>

<s>1937</s>

<s>1937.</s><s>Mas je bio lider Belgijskog nacionalnog tima na Turu.</s><s>Na devetoj etapi preuzeo je vođstvo od Đina Bartalija, a nakon što je Bartali napustio Tur, bilo je jasno da će se borba voditi između Masa i Lapebjea.</s><s>Organizatori su tada odlučili da smanje broj ekipnih hronometara, što je mnogo smanjilo Masove šanse jer je smatrano da Belgijanci imaju bolji tim.</s><s>Belgijski tim je optužio Lapebjea da je koristio pomoć automobila u Alpima.</s><s>Na dan odmora, Mas je rekao da mu je neko ponudio 100 hiljada franaka da pusti Lapebjea da pobedi.</s><s>Mas je odbio ponudu.</s>

<s>Na etapi 15, u Pirinejima, Mas je imao veliku prednost, a onda je imao mehanički kvar i Lapebje ga je prestigao.</s><s>Lapebje je osvojio u sprintu drugo mesto na etapi, što mu je donelo 45 sekundi bonifikacije.</s><s>Organizatori Tura su ga kaznili sa 90 sekundi jer je bio guran na usponu, pa je Masova prednost porasla na tri minuta.</s><s>Ipak, belgijski tim se žalio da je kazna previše mala jer je Lapebje zaostajao dosta.</s><s>Francuski tim je zapretio da će napustiti Tur ako se kazna poveća, pa je nisu menjali.</s><s>Na etapi 16, Lapebje je završio ispred Masa i smanjio zaostatak na samo 25 sekundi, ali su preostale samo ravne etape pa je to trebalo da bude dovoljno Masu.</s><s>Tokom etape 17, Mas je imao problema i pomogli su mu dvojica belgijskih vozača, ali pošto nisu bili deo nacionalnog tima, Masje kažnjen sa 15 sekundi.</s><s>U toku etape, voz je prošao taman nakon Lapebjeovog prolaska i baš u momentu kad je Mas trebao da pređe.</s><s>Mas se uvredio tim potezom i napustio je Tur, a sa njim i celi belgijski nacionalni tim.</s>

<s>Gledaoci u Belgiji su protestvovali protiv organizatora Tura i za 24 sata poslali su 20 hiljada protestnih pisama u sportski magazin.</s><s>Za 10 dana poslali su preko 100 hiljada pisama.</s>

<s>1938</s>

<s>1938.</s><s>Mas je osvojio po drugo mesto na Fleš Valonu i na Flandriji, što su mu bili najbolji rezultati nakon osvajanja Pariz—Rubea.</s><s>Na Turu je opet bio lider nacionalnog tima, ali nakon slabe forme uligu lidera je preuzeo Felicijan Verveke.</s><s>Mas je završio Tur na 14 mestu.</s>

<s>1939</s>

<s>Mas je 1939. godine počeo Tur kao Belgijski lider, a pošto italijanski nacionalni tim nije učestvovao, Mas je bio prvi favorit Tura.</s><s>Drugi belgijski vozač, Edvard Vizers, napao je na devetoj etapi, a Mas je pošao u poteru.</s><s>Mas je dominirao Turom, na hronometru na etapi 16, startovao je deset minuta posle Renea Vijeta, koji je bio drugi u generalnom plasmanu i uspio je da ga prestigne.</s><s>Njegova prednost je bila tada preko 30 minuta i uspio je da osvoji Tur po drugi put.</s><s>Trijumf je bio potpun jer je osvojio i brdsku klasifikaciju, a belgijski tim je osvojio timsku klasifikaciju.</s>

<s>1940 — 1947</s>

<s>Masove šanse da osvoji treći Tur nestale se kad je počeo Drugi svetski rat jer je većina trka otkazana.</s><s>Da bi zaradio za život, Mas je počeo da radi kao šanker.</s><s>1947. godine, kada se vratio biciklizmu, Mas je odlučio da po prvi put vozi Điro d’Italiju, gde je osvojio peto mesto.</s><s>Planirao je da vozi i Tur gde bi mu bilo dozvoljeno da nosi žutu majicu tokom prve etape, ali je odustao u zadnjem trenutku.</s>

<s>Kraj karijere i smrt</s>

<s>Mas je karijeru završio 1948. nakon čega je bio direktor belgijskog tima na Tur de Fransu.</s><s>Otvorio je bar u Gistelu i nazvao ga "Turmale".</s>

<s>Mas je umro 1966. od raka.</s>

<s>Godine 2011. u Gistelu je otvoren muzej u Masovu čast.</s>

<s>Vidi još</s>

<s>Tur de Frans
 Pariz—Rube</s>

<s>Spoljašnje veze</s>

<s>Profil na biciklističkoj arhivi
 Rezultati Silvera Masa na Tur de Fransu</s>

<s>Belgijski biciklisti
Pobjednici Tour de Francea
Pobjednici brdske klasifikacije Tour de Francea
Umrli od raka</s>

